ພວກ​ກູ້​ໄພ​ ຍັງ​ສືບ​ຕໍ່ ຊອກ​ຄົ້ນຫາ ພວກທີ່ຍັງ​ຫາຍ​ສາບ​ສູນ ​ໃນ​ເຫດ​ດິນ​ເຈື່ອນ ​ຢູ່ພາກ​ໃຕ້​​ຈີນ
ມີ​ປະມານ 81 ຄົນ ​ຍັງ​ຫາຍ​ສາຍ​ສູນ ​ໃນ​​ໄພພິບັດຄັ້ງ​ນີ້ ຊຶ່ງ​ຫຼຸດ​ລົງ​ມາ​ຈາກ 91 ຄົນ ​ໃນ​ເຊົ້າ​ຂອງ​ວັນ​ຈັນ​ວານ​ນີ້ ​ຊຶ່ງເຈົ້າ​ໜ້າ​ທີ່​ກ່າວ​ວ່າ ມີ​ບາງ​ຄົນ ຖືກ​ພົບ​ເຫັນ​ ຍັງ​ມີ​ຊີວິດຢູ່.
ພວກກູ້ໄພແລະຊອກຄົ້ນຫາ ໄດ້ພົບເຫັນສົບຄົນຕາຍຜູ້ນຶ່ງ ໃນຊາກ ຫັກພັງຂອງເຫດດິນເຈື່ອນ ທີ່ໄດ້ຖະຫຼົ່ມສວນອຸດສາຫະກຳ ທາງ ພາກໃຕ້ຂອງຈີນ ໃນວັນອາທິດຜ່ານມານີ້ ການພົບເຫັນໃນວັນອັງຄານມື້ນີ້ ແມ່ນເປັນຂີດໝາຍຂອງການ ຢືນຢັນກ່ຽວກັບຜູ້ຄົນທີ່ເສຍຊີວິດເປັນລາຍທຳອິດ ຈາກໄພພິບັດ ຄັ້ງນີ້ ທີ່ສວນອຸດສາຫະກຳ ໃນເຂດເສດຖະກິດພິ ເສດແຂວງພວກກູ້ໄພສຸກເສີນ ໄດ້ປະຕິບັດງານ ແບບບໍ່ມີການຢຸດເຊົາເລີຍນັ້ນ ໃນການຊອກ ຄົ້ນຫາຜູ້ທີ່ອາດລອດຊີວິດມາໄດ້ໃນຊາກຫັກພັງ ແລະຂີ້ຕົມ ທີ່ທັບ ຖົມ ໃນບໍລິເວນກວ້າງເຖິງ 380,000 ຕາລາງແມັຕ ຊຶ່ງໃຊ້ທັງເຄື່ອງຍົນທີ່ບໍ່ມີຄົນຂັບ ແລະເຄື່ອງຈັກທີ່ມີຄວາມແຮງສູງ ໃນການຊອກຄົ້ນຫາພວກເຄາະຮ້າຍທີ່ວ່ານີ້ ບາງບ່ອນລົງເລິກເປັນ 10 ແມັດ ກໍຍັງມີ ມີປະມານ 81 ຄົນ ທີ່ຍັງຫາຍສາຍສູນ ໃນໄພພິບັດຄັ້ງນີ້ ຊຶ່ງຫຼຸດລົງມາຈາກ 91 ຄົນ ໃນເຊົ້າຂອງວັນຈັນວານນີ້ ເຈົ້າໜ້າທີ່ຂັ້ນສູງ ກ່າວວ່າ ມີບາງຄົນ ຖືກພົບເຫັນວ່າ ຍັງມີຊີວິດຢູ່ໃນຊາກຫັກພັງທີ່ວ່ານີ້ ພວກທີ່ເຫັນເຫດການກ່າວວ່າ  ຂອງຂີ້ຕົມແລະເສດຊາກສ່ວນຕ່າງໆໄດ້ໄຫລ ລົງມາທັບຖົມສວນອຸດສາຫະກຳ ຊຶ່ງເຮັດໃຫ້ຕຶກອາຄານ 33 ຫລັງພັງພິນາດລົງ ຫຼືບໍ່ ກໍໄດ້ຮັບຄວາມເສຍຫາຍ ຊຶ່ງຮວມມີໂຮງງານອຸດສາຫະກຳ 14 ຫຼັງ ຕຶກຫ້ອງການເຮັດວຽກ 2 ຫຼັງ ແລະຫໍພັກ ອີກ 3 ຫຼັງ ຖະແຫຼງການສະບັບນຶ່ງຈາກກະຊວງທີ່ດິນຂອງຈີນໃນວັນອາ ທິດຜ່ານມານີ້ ໄດ້ຖິ້ມໂທດໄພພິບັດຄັ້ງນີ້ ໃສ່ກອງຂີ້ເຫຍື່ອຍສິ່ງເສດເຫຼືອເຄື່ອງກໍ່ສ້າງທີ່ໃຊ້ແລ້ວແລະດິນທີ່ມີຄວາມສູງ 100 ແມັດ ໄດ້ຮັບຄວາມອ່ອນແອຍ້ອນຝົນທີ່ຕົກໜັກໃນຊ່ວງທ້າຍສັບປະດາທີ່ຜ່ານມາ ໃນຂົງເຂດ ຈຶ່ງເຈື່ອນລົງມາ ດິນເຈື່ອນທີ່ວ່ານີ້ ຍັງສົ່ງຜົນກະທົບພາໃຫ້ເກີດການລະເບີດຕໍ່ທ່ໍລຳລຽງແກ໊ສທຳມະຊາດທີ່ຢູ່ໃກ້ຄຽງຂອງບໍລິສັດ PetroChina ຊຶ່ງເປັນບໍລິສັດ ຜູ້ຜະລິດນຳມັນແລະແກ໊ສລາຍໃຫຽ່ຂອງປະເທດ